Väga hästi kirjutas laupäevases Postimehes (12.juuli) Tallinna  lastehaigla psühhiaater Eve Põllu, millised probleemid võivad kaasneda läbimõtlematu käitumisega lahkumineku järel. Lapse arengu takistused, mis võivad viia olukorrani, et laps ei suuda suureks saades ise luua terviklikku perekonda. Hingetohtri soovitus oli ühene- püüdke kokku leppida. Ühinen tema soovitusega. Lahutatud lapsevanemad peaksid ise kokku leppima, kuidas lapse kasvatamine käib, millised on lapse võimalused kohtumiseks lahus elava vanemaga, kui palju lapse peale raha kulutatakse jmt.